Важна правна забележка

|

32007D0058

Решение 2007/58/ЕО на Комисията от 28 август 2006 година

Официален вестник n° L 032 , 06/02/2007 стр. 0064 - 0064 Официален вестник n° L 032 , 06/02/2007 стр. 0008 - 0008 Официален вестник n° L 219 , 24/08/2007 стр. 0099 - 0099

		Решение на Комисиятаот 28 август 2006 годинаотносно сключването на Споразумение между правителството на Япония и Европейската общност за атомна енергия за сътрудничество при използването на атомната енергия за мирни цели(2007/58/Евратом)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност, и по-специално член 101, втора алинея от него,като взе предвид Решението на Съвета от 27 февруари 2006 г. за одобряване на сключването от Комисията на Споразумение между правителството на Япония и Европейската общност за атомна енергия за сътрудничество при използването на атомната енергия за мирни цели,като има предвид, че Споразумението между правителството на Япония и Европейската общност за атомна енергия за сътрудничество при използването на атомната енергия за мирни цели следва да се одобри,РЕШИ:Член 1Споразумението между правителството на Япония и Европейската общност за атомна енергия за сътрудничество при използването на атомната енергия за мирни цели се одобрява от името на Европейската общност за атомна енергия.Текстът на споразумението е приложен към настоящото решение.Член 2Комисарят по енергетика представя нотификацията, предвидена в член 17, параграф 1 от споразумението, относно Общността.Съставено в Брюксел на 28 август 2006 година.За КомисиятаAndris PiebalgsЧлен на Комисията--------------------------------------------------


title: 2014/233/ЕС: Решение на Съвета от 14 април 2014 година за изменение на Решение 2013/488/ЕС относно правилата за сигурност за защита на класифицирана информация на EC

text:
               26.4.2014

               BG

               Официален вестник на Европейския съюз

               L 125/72

         РЕШЕНИЕ НА СЪВЕТА
   от 14 април 2014 година
   за изменение на Решение 2013/488/ЕС относно правилата за сигурност за защита на класифицирана информация на EC

      (2014/233/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 240, параграф 3 от него,
   като взе предвид Решение 2009/937/ЕС на Съвета от 1 декември 2009 г. за приемане на Процедурен правилник на Съвета (1), и по-специално член 24 от него,
   като има предвид, че:

               (1)

               Допълнение Б към Решение 2013/488/ЕС на Съвета (2) съдържа таблица на съответствието на нивата на класификация за сигурност.

               (2)

               Обединеното кралство е уведомило Генералния секретариат на Съвета за промените си в областта на нивата на класификация за сигурност.

               (3)

               Поради това е необходимо Решение 2013/488/ЕО да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Допълнение Б към Решение 2013/488/ЕС се заменя с текста, съдържащ се в приложението към настоящето решение.
   Член 2
   Настоящото решение влиза в сила в деня на публикуването му.

      Съставено в Люксембург на 14 април 2014 година.

            За Съвета

            Председател

         A. TSAFTARIS

      (1)  ОВ L 325, 11.12.2009 г., стр. 35.

      (2)  Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на EC (ОВ L 274, 15.10.2013 г., стр. 1).

      ПРИЛОЖЕНИЕ

         „Допълнение Б

            СЪОТВЕТСТВИЯ НА НИВАТА НА КЛАСИФИКАЦИЯ ЗА СИГУРНОСТ

         ЕС | TRÈS SECRET UE/EU TOP SECRET | SECRET UE/EU SECRET | CONFIDENTIEL UE/EU CONFIDENTIAL | RESTREINT UE/EU RESTRICTED |
         Белгия | Très Secret (Loi 11.12.1998 г.) Zeer Geheim (Wet 11.12.1998 г.) | Secret (Loi 11.12.1998 г.) Geheim (Wet 11.12.1998 г.) | Confidentiel (Loi 11.12.1998 г.) Vertrouwelijk (Wet 11.12.1998 г.) | (вж. бележка (1) по-долу) |
         България | Cтpoгo ceкретно | Ceкретно | Поверително | За служебно ползване |
         Чешка република | Přísně tajné | Tajné | Důvěrné | Vyhrazené |
         Дания | YDERST HEMMELIGT| HEMMELIGT| FORTROLIGT| TIL TJENESTEBRUG|
         Германия | STRENG GEHEIM | GEHEIM | VS (2)— VERTRAULICH | VS — NUR FÜR DEN DIENSTGEBRAUCH |
         Естония | Täiesti salajane | Salajane | Konfidentsiaalne | Piiratud |
         Ирландия | Top Secret | Secret | Confidential | Restricted |
         Гърция | Άκρως Απόρρητο съкр.: (ΑΑΠ) | Απόρρητο съкр.: (ΑΠ) | Εμπιστευτικό съкр.: (ΕΜ) | Περιορισμένης Χρήσης съкр.: (ΠΧ) |
         Испания | SECRETO | RESERVADO | CONFIDENCIAL | DIFUSIÓN LIMITADA |
         Франция | Très Secret Défense | Secret Défense | Confidentiel Défense | (вж. бележка (3) по-долу) |
         Хърватия | VRLO TAJNO | TAJNO | POVJERLJIVO | OGRANIČENO
         Италия | Segretissimo | Segreto | Riservatissimo | Riservato |
         Кипър | Άκρως Απόρρητο съкр.: (ΑΑΠ) | Απόρρητο съкр.: (ΑΠ) | Εμπιστευτικό съкр.: (ΕΜ) | Περιορισμένης Χρήσης съкр.: (ΠΧ) |
         Латвия | Sevišķi slepeni | Slepeni | Konfidenciāli | Dienesta vajadzībām |
         Литва | Visiškai slaptai | Slaptai | Konfidencialiai | Riboto naudojimo |
         Люксембург | Très Secret Lux | Secret Lux | Confidentiel Lux | Restreint Lux |
         Унгария | Szigorúan titkos! | Titkos! | Bizalmas! | Korlátozott terjesztésű! |
         Малта | L-Ogħla Segretezza | Sigriet | Kunfidenzjali | Ristrett |
         Top Secret | Secret | Confidential | Restricted (4)

         Нидерландия | Stg. ZEER GEHEIM | Stg. GEHEIM | Stg. CONFIDENTIEEL | Dep. VERTROUWELIJK |
         Австрия | Streng Geheim | Geheim | Vertraulich | Eingeschränkt |
         Полша | Ściśle tajne | Tajne | Poufne | Zastrzeżone |
         Португалия | Muito Secreto | Secreto | Confidencial | Reservado |
         Румъния | Strict secret de importanță deosebită | Strict secret | Secret | Secret de serviciu |
         Словения | STROGO TAJNO | TAJNO | ZAUPNO | INTERNO
         Словакия | Prísne tajné | Tajné | Dôverné | Vyhradené |
         Финландия | ERITTÄIN SALAINEN YTTERST HEMLIG | SALAINEN HEMLIG | LUOTTAMUKSELLINEN KONFIDENTIELL | KÄYTTÖ RAJOITETTU BEGRÄNSAD TILLGÅNG |
         Швеция (5) | HEMLIG/TOP SECRET HEMLIG AV SYNNERLIG BETYDELSE FÖR RIKETS SÄKERHET | HEMLIG/SECRET HEMLIG | HEMLIG/CONFIDENTIAL HEMLIG | HEMLIG/RESTRICTED HEMLIG |
         Обединено кралство | UK TOP SECRET| UK SECRET| (вж. бележка (6) по-долу)| UK OFFICIAL-SENSITIVE

         (1)  Diffusion Restreinte/Beperkte Verspreiding не се счита за ниво на класификация за сигурност в Белгия. Белгия работи със и защитава информация с ниво на класификация за сигурност „RESTREINT UE/EU RESTRICTED“ по начин, който е не по-малко стриктен от стандартите и процедурите, описани в правилата за сигурност на Съвета на Европейския съюз.

         (2)  Германия: VS = Verschlusssache.

         (3)  Франция не използва ниво на класификация за сигурност „RESTREINT“ в националната си система. Франция работи със и защитава информация с ниво на класификация за сигурност „RESTREINT UE/EU RESTRICTED“ по начин, който е не по-малко стриктен от стандартите и процедурите, описани в правилата за сигурност на Съвета на Европейския съюз.

         (4)  За Малта могат да се използват равнозначно малтийските и английските означения.

         (5)  Швеция: нивата на класификация за сигурност на горния ред се използват от органите в областта на отбраната, а на долния ред — от други органи.

         (6)  Обединеното кралство вече не използва в националната си система ниво на класификация за сигурност „UK CONFIDENTIAL“. Обединеното кралство работи със и защитава класифицирана информация с ниво „CONFIDENTIEL UE/EU CONFIDENTIAL“ в съответствие с изискванията за сигурност за защита на ниво „UK SECRET“.“


title: 2008/503/ЕО: Решение на Европейския парламент от 24 април 2007 година относно освобождаването от отговорност във връзка с изпълнението на общия бюджет на Европейския съюз за 2005 финансова година, раздел VI - Европейски икономически и социален комитет

text:
               15.7.2008

               BG

               Официален вестник на Европейския съюз

               L 187/64

         РЕШЕНИЕ НА ЕВРОПЕЙСКИЯ ПАРЛАМЕНТ
   от 24 април 2007 година
   относно освобождаването от отговорност във връзка с изпълнението на общия бюджет на Европейския съюз за 2005 финансова година, раздел VI — Европейски икономически и социален комитет
   (2008/503/ЕО)
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за 2005 финансова година (1),
   като взе предвид окончателните годишни отчети на Европейските общности за 2005 финансова година — том I (C6-0469/2006) (2),
   като взе предвид годишния доклад на Сметната палата за изпълнението на бюджета за 2005 финансова година и специалните доклади на Сметната палата, заедно с отговорите на институциите, предмет на одит (3),
   като взе предвид декларацията за достоверност и точност на отчетите и за законосъобразност и правилност на извършените операции, предоставена от Сметната палата съгласно член 248 от Договора за ЕО (4),
   като взе предвид член 272, параграф 10 и членове 274, 275 и 276 от Договора за ЕО,
   като взе предвид Регламент (EО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,
   като взе предвид член 71 и приложение V от своя правилник,
   като взе предвид доклада на Комисията по бюджетен контрол (A6-0110/2007),

               1.

               Освобождава от отговорност генералния секретар на Европейския икономически и социален комитет във връзка с изпълнението на бюджета на Европейския икономически и социален комитет за 2005 финансова година;

               2.

               Представя своите забележки в следващата по-долу резолюция;

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейските общности, Сметната палата, Европейския икономически и социален комитет, Комитета на регионите, Европейския омбудсман и Европейския надзорен орган за защита на данните, и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ L 60, 8.3.2005 г.

      (2)  ОВ C 264, 31.10.2006 г., стр. 1.

      (3)  ОВ C 263, 31.10.2006 г., стр. 1.

      (4)  ОВ C 263, 31.10.2006 г., стр. 10.

      (5)  ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).
    ---documentbreak---

               15.7.2008

               BG

               Официален вестник на Европейския съюз

               L 187/65

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 24 април 2007 година,
   съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2005 година, раздел VI — Европейски икономически и социален комитет
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за 2005 финансова година (1),
   като взе предвид окончателните годишни отчети на Европейските общности за финансовата 2005 година — том I (C6-0469/2006) (2),
   като взе предвид годишния доклад на Сметната палата за изпълнението на бюджета за 2005 финансова година и специалните доклади на Сметната палата, заедно с отговорите на институциите, предмет на одит (3),
   като взе предвид декларацията за достоверност и точност на отчетите и за законосъобразност и правилност на извършените операции, предоставена от Сметната палата съгласно член 248 от Договора за ЕО (4),
   като взе предвид член 272, параграф 10 и членове 274, 275 и 276 от Договора за ЕО,
   като взе предвид Регламент (EО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,
   като взе предвид член 71 и приложение V от своя правилник,
   като взе предвид доклада на Комисията по бюджетен контрол (A6-0110/2007),

               1.

               Отбелязва, че през 2005 г. Европейският икономически и социален комитет (EИCК) е разполагал с бюджетни кредити за поети задължения в размер на общо 106 880 105,67 EUR, от които са използвани 94,99 %;

               2.

               Отбелязва, че след въвеждането на счетоводния принцип на начисляване, считано от 1 януари 2005 г., финансовите отчети на EИCК показват отрицателен стопански резултат в размер на 3 811 889,47 ЕUR (дефицит) и еднакъв размер (168 387 721,19 EUR) на активи и пасиви;

               3.

               Посочва заключението на Сметната палата в параграф 10.16 от нейния годишен доклад за 2005 г., че независимо от създаването през 2005 г. на звено, което да координира финансовите и договорните дейности в рамките на общите служби на EИСК и Комитета на регионите (КР), все още се забелязват някои слабости в оперативното управление на някои процедури по възлагане на обществени поръчки и координиране между новото звено и оперативните звена, които все още не са ясно определени;

               4.

               Припомня, че през 2005 г. EИСК започна до обсъжда с Комисията възможността за заемане на офис пространството в сградата van Maerlant; отбелязва още отговора на ЕИСК на въпросника относно нуждите на EИCК и КР от офис пространство, в който се заявява, че след разширяването им в сградата van Maerlant двете институции не очакват да имат нужда от други сгради през следващите години;

               5.

               Приветства факта, че от 2004 г. всички пленарни сесии на ЕИСК се провеждат в помещенията на Европейския парламент;

               6.

               Отбелязва, че според доклада за дейността на EИСК, неговата служба „Регистър“ е призовала финансово заинтересованите страни и Квесторската група да разгледат възможността за установяване на ясна процедура за възстановяване на пътните разноски и изплащане на надбавките за пътуване и престой, особено в ситуации, които не са ясно предвидени в правилата;

               7.

               Отбелязва, че вследствие на белгийското наказателно производство срещу бивш член на EИСК, свързано с пътните разноски (посочено в параграф 4 от Резолюцията на Парламента за освобождаване от отговорност от 27 април 2006 г. (6), EИCК е завел граждански иск за вреди и се очаква белгийският съд да произнесе своето решение към средата на 2007 г.;

               8.

               Отбелязва с интерес, че генералният секретар и вътрешният одитор редовно провеждат срещи всяка седмица по едно и също време, за да може вътрешният одитор да бъде в течение на дейностите и събитията в институцията, както и за да може генералният секретар максимално да вземе предвид коментарите на вътрешния одитор;

               9.

               Отбелязва, че EИCК и КР понастоящем обмислят дали да продължат съвместно да управляват някои общи дейности чрез общи служби и ако да, каква да бъде формата на това сътрудничество;

               10.

               Отбелязва, че административното сътрудничество между КР и EИCК трябва да бъде полезно за двата комитета, а също и финансово изгодно за европейските данъкоплатци; настоява създаването на каквито и да е нови структури за административно сътрудничество между двата комитета да води до финансови ползи; изисква двата комитета да намерят начин да продължат вече съществуващото административно сътрудничество;

               11.

               Припомня, че КР и EИCК управляват чрез своите общи служби някои съвместни дейности (преводи, печатна дейност, сгради, безопасност, библиотека, възлагане на обществени поръчки, столови, разпоредители, медицинска служба, автомобили и шофьори, ИT и др.) и че тяхното споразумение за сътрудничество наскоро бе подновено с 6 месеца (с възможност за удължаване за още 6 месеца), до вземане на решение дали това сътрудничество следва да продължи и в бъдеще;

               12.

               Приканва КР и EИCК, като вземат предвид значителните разминавания в констатациите, съдържащи се в докладите на общите служби и на двамата външни експерти на КР, да направят съвместен анализ, който да се основава на подходящи стандарти и, ако е необходимо, с помощта на Сметната палата, за конкретните разходи, ползи и икономии в резултат на сътрудничеството, както и да представят резултатите от своето проучване на компетентната комисия до 31 октомври 2007 г.

      (1)  ОВ L 60, 8.3.2005 г.

      (2)  ОВ C 264, 31.10.2006 г., стр. 1.

      (3)  ОВ C 263, 31.10.2006 г., стр. 1.

      (4)  ОВ C 263, 31.10.2006 г., стр. 10.

      (5)  ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).

      (6)  ОВ L 340, 6.12.2006 г., стр. 41.


title: 2014/365/ЕС: Решение на Съвета от 12 юни 2014 година относно позицията, която да бъде приета от името на Европейския съюз в рамките на Съвместния комитет на ЕИП във връзка с изменение на Протокол 30 към Споразумението за ЕИП относно специалните разпоредби за организацията на сътрудничеството в областта на статистиката

text:
               18.6.2014

               BG

               Официален вестник на Европейския съюз

               L 178/14

         РЕШЕНИЕ НА СЪВЕТА
   от 12 юни 2014 година
   относно позицията, която да бъде приета от името на Европейския съюз в рамките на Съвместния комитет на ЕИП във връзка с изменение на Протокол 30 към Споразумението за ЕИП относно специалните разпоредби за организацията на сътрудничеството в областта на статистиката

      (2014/365/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 338, параграф 1 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.

               (2)

               В съответствие с член 98 от Споразумението за ЕИП Съвместният комитет на ЕИП може да реши да измени, inter alia, Протокол 30 към него.

               (3)

               Приложение XXI към Споразумението за ЕИП съдържа специфични разпоредби, отнасящи се до статистиката.

               (4)

               Статистическата програма на ЕИП за периода 2014—2017 г. следва да се основава на Регламент ЕС № 99/2013 на Европейския парламент и на Съвета (3), изменен с Регламент (ЕС) № 1383/2013 на Европейския парламент и на Съвета (4), и следва да включва тези програмни елементи, които са необходими за описанието и мониторинга на всички съответни икономически, социални и екологични аспекти на Европейското икономическо пространство.

               (5)

               Статистическата програма на ЕИП за периода 2003—2007 г. вече не се прилага и следователно следва да се заличи в Споразумението за ЕИП.

               (6)

               Поради това следва да се измени Протокол 30 към Споразумението за ЕИП, за да се даде възможност това разширено сътрудничество да започне от 1 януари 2014 г.

               (7)

               Позицията на Съюза в рамките на Съвместния комитет на ЕИП следва да бъде основана на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде приета от името на Европейския съюз в рамките на Съвместния комитет на ЕИП във връзка с предложеното изменение на Протокол 30 към Споразумението за ЕИП относно специалните разпоредби за организацията на сътрудничеството в областта на статистиката, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 12 юни 2014 година.

            За Съвета

            Председател

         Y. MANIATIS

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      (3)  Регламент (ЕС) № 99/2013 на Европейския парламент и на Съвета от 15 януари 2013 г. относно Европейската статистическа програма за периода 2013—2017 г. (ОВ L 39, 9.2.2013 г., стр. 12).

      (4)  Регламент (ЕС) № 1383/2013 на Европейския парламент и на Съвета от 17 декември 2013 г. за изменение на Регламент (ЕС) № 99/2013 относно Европейската статистическа програма за периода 2013—2017 г. (ОВ L 354, 28.12.2013 г., стр. 84).

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …/2014
      от
      за изменение на протокол 30 към Споразумението за ЕИП относно специалните разпоредби за организацията на сътрудничеството в областта на статистиката
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:

                  (1)

                  Статистическата програма на ЕИП за периода 2014—2017 г. следва да се основава на Регламент (ЕС) № 99/2013 на Европейския парламент и на Съвета (1), изменен с Регламент (ЕС) № 1383/2013 на Европейския парламент и на Съвета от 17 декември 2013 г. за изменение на Регламент (ЕС) № 99/2013 относно Европейската статистическа програма за периода 2013—2017 г. (2), и следва да включва онези програмни елементи, които са необходими за описанието и наблюдението на всички релевантни икономически, социални и екологични аспекти на Европейското икономическо пространство.

                  (2)

                  Статистическата програма на ЕИП за периода 2003—2007 г. вече не се прилага и следователно следва да се заличи в Споразумението за ЕИП.

                  (3)

                  Поради това Протокол 30 към Споразумението за ЕИП следва да се измени, за да се даде възможност това разширено сътрудничество да започне от 1 януари 2014 г.,

            ПРИЕ НАСТОЯЩОТО РЕШЕНИЕ:
      Член 1
      Протокол 30 към Споразумението за ЕИП се изменя, както следва:

                  1.

                  Думата „2013“ в заглавието на член 5 се заменя с думите „2013 до 2017“.

                  2.

                  Към член 5, параграф 1 се добавя следното:
                  „изменено със:

                              —

                                 32013 R 1383: Регламент (ЕС) № 1383/2013 на Европейския парламент и на Съвета от 17 декември 2013 г. (ОВ L 354, 28.12.2013 г., стр. 84).“

                  3.

                  Думите "31 декември 2013 г." в член 5, параграф 2 се заменят с думите "31 декември 2017 г."

                  4.

                  Текстът на член 5, параграф 3 се заменя със следния текст:
                  „Статистическата служба на ЕАСТ и Евростат разработват съвместно специална годишна статистическа програма на ЕИП за периода 2013—2017 г. Статистическата програма на ЕИП за 2013 г. се разработва успоредно и се основава на подразделение на годишната работна програма, разработена от Комисията в съответствие Регламент (ЕС) № 99/2013. Годишната статистическа програма на ЕИП се одобрява от договарящите се страни съгласно техните вътрешни процедури.“

                  5.

                  Текстът на член 5, параграф 4 се заменя със следния текст:
                  „Държавите от ЕАСТ участват финансово в съответствие с член 82, параграф 1, буква а) от Споразумението и финансовите регламенти към него, със сума, представляваща 75 % от сумата, посочена в бюджетни редове 29 02 05 (Европейска статистическа програма за периода 2013—2017 г.) и 29 01 04 05 (Политика по отношение на статистическата информация — разходи за административно управление), вписани в бюджета на Европейския съюз за 2013 г., и със сума, представляваща 75 % от сумата, посочена в бюджетни редове 29 02 01 (Европейска статистическа програма за периода 2013—2017 г.) и 29 01 04 01 (Политика по отношение на статистическата информация — разходи за административно управление), вписани в бюджета на Европейския съюз за периода от 2014 до 2017 г.“

                  6.

                  Текстът на член 2 се заличава.

            Член 2
      Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП (3).
      То се прилага от 1 януари 2014 г.
      Член 3
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на

               За Съвместния комитет на ЕИП

               Председател

               Секретари

               на Съвместния комитет на ЕИП

         (1)  ОВ L 39, 9.2.2013 г., стр. 12.

         (2)  ОВ L 354, 28.12.2013 г., стр. 84.

         (3)  [Без отбелязани конституционни изисквания.] [С отбелязани конституционни изисквания.]


title: Решение 2011/169/ОВППС на Съвета от 21 март 2011 година за изменение на Решение 2010/638/ОВППС за налагане на ограничителни мерки срещу Република Гвинея

text:
               22.3.2011

               BG

               Официален вестник на Европейския съюз

               L 76/59

         РЕШЕНИЕ 2011/169/ОВППС НА СЪВЕТА
   от 21 март 2011 година
   за изменение на Решение 2010/638/ОВППС за налагане на ограничителни мерки срещу Република Гвинея
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 27 октомври 2009 г. Съветът прие Обща позиция 2009/788/ОВППС за налагане на ограничителни мерки срещу Република Гвинея (1) в отговор на тежките репресии от страна на силите за сигурност срещу политическите демонстранти в Конакри на 28 септември 2009 г.

               (2)

               На 25 октомври 2010 г. Съветът прие Решение 2010/638/ОВППС (2), с което ограничителните мерки се подновяват за срок до 27 октомври 2011 г. и се отменя Обща позиция 2009/788/ОВППС.

               (3)

               Решение 2010/638/ОВППС следва да се измени предвид политическата ситуация и доклада на Международната анкетна комисия, на която е възложена задачата да установи фактите и обстоятелствата, свързани със събитията от 28 септември 2009 г. в Гвинея,

         ПРИЕ НАСТОЯЩОТО РЕШЕНИЕ:
   Член 1
   Решение 2010/638/ОВППС се изменя, както следва:

               1.

               В член 3 параграф 1 се заменя със следното:
               „1.   Държавите-членки предприемат необходимите мерки за предотвратяване на влизането на тяхна територия или на транзитното преминаване през тяхна територия на лицата, определени от Международната анкетна комисия като отговорни за събитията от 28 септември 2009 г. в Република Гвинея, както и на свързаните с тях лица, изброени в приложението.“

               2.

               В член 4 параграф 1 се заменя със следното:
               „1.   Замразяват се всички финансови средства и икономически ресурси, притежавани, държани или контролирани от лицата, определени от Международната анкетна комисия като отговорни за събитията от 28 септември 2009 г. в Република Гвинея, както и на свързаните с тях физически или юридически лица, образувания или органи, изброени в приложението.“

               3.

               Приложението към Решение 2010/638/ОВППС се заменя с приложението към настоящото решение.

         Член 2
   Настоящото решение влиза в сила в деня на приемането му.

      Съставено в Брюксел на 21 март 2011 година.

            За Съвета

            Председател

         C. ASHTON

      (1)  ОВ L 281, 28.10.2009 г., стр. 7.

      (2)  ОВ L 280, 26.10.2010 г., стр. 10.

      ПРИЛОЖЕНИЕ

            „ПРИЛОЖЕНИЕ

               Списък на лицата, посочени в членове 3 и 4

                        Име
                        (и възможни псевдоними)

                        Идентифицираща информация
                        (дата и място на раждане (д.р. и м.р.), номер на паспорт/лична карта и др.)

                        Основания

                        1.

                        Капитан Moussa Dadis CAMARA

                        д.р. 1.1.1964 г. или 29.12.1968 г.
                        Паспорт №: R0001318

                        Лицето е определено от Международната анкетна комисия като отговорно за събитията от 28 септември 2009 г. в Република Гвинея

                        2.

                        Командир Moussa Tiégboro CAMARA

                        д.р. 1.1.1968 г.
                        Паспорт №: 7190

                        Лицето е определено от Международната анкетна комисия като отговорно за събитията от 28 септември 2009 г. в Република Гвинея

                        3.

                        Полковник д-р Abdoulaye Chérif DIABY

                        д.р. 26.2.1957 г.
                        Паспорт №: 13683

                        Лицето е определено от Международната анкетна комисия като отговорно за събитията от 28 септември 2009 г. в Република Гвинея

                        4.

                        Лейтенант Aboubacar Chérif (псевдоним Toumba) DIAKITÉ

                        Лицето е определено от Международната анкетна комисия като отговорно за събитията от 28 септември 2009 г. в Република Гвинея

                        5.

                        Лейтенант Jean-Claude PIVI (псевдоним Coplan)

                        д.р. 1.1.1960 г.

                        Лицето е определено от Международната анкетна комисия като отговорно за събитията от 28 септември 2009 г. в Република Гвинея“


title: 2013/611/ЕС: Решение на Европейския парламент от 17 април 2013 година относно приключването на сметките на Европейската агенция за управление на оперативното сътрудничество по външните граници на държавите членки на Европейския съюз за финансовата 2011 година

text:
               16.11.2013

               BG

               Официален вестник на Европейския съюз

               L 308/328

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно приключването на сметките на Европейската агенция за управление на оперативното сътрудничество по външните граници на държавите членки на Европейския съюз за финансовата 2011 година
   (2013/611/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за управление на оперативното сътрудничество по външните граници на държавите членки на Европейския съюз за финансовата 2011 година,

               —

               като взе предвид доклада на Сметната палата относно годишните отчети на Европейската агенция за управление на оперативното сътрудничество по външните граници на държавите членки за финансовата 2011 година, придружен от отговорите на Агенцията (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 2007/2004 на Съвета от 26 октомври 2004 г. за създаване на Европейска агенция за управление на оперативното сътрудничество по външните граници на държавите членки на Европейския съюз (4), и по-специално член 30 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0079/2013),

               1.

               Одобрява приключването на сметките на Европейската агенция за управление на оперативното сътрудничество по външните граници на държавите членки на Европейския съюз за финансовата 2011 година.

               2.

               Възлага на своя председател да предаде настоящото решение на изпълнителния директор на Европейската агенция за управление на оперативното сътрудничество по външните граници на държавите членки на Европейския съюз, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ С 388, 15.12.2012 г., стр. 202.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 349, 25.11.2004 г., стр. 1.

      (5)  ОВ L 357, 31.12.2002 г., стр. 72.


title: Решение на Съвета от 31 март 1992 година в областта на сигурността на информационните системи

text:
Важна правна забележка

|

31992D0242

Официален вестник n° L 123 , 08/05/1992 стр. 0019 - 0025 специално финландско издание: глава 16 том 2 стр. 0025  специално шведско издание: глава 16 том 2 стр. 0025  специално чешко издание глава 16 том 01 стр. 6  - 12 специално испанско издание глава 16 том 01 стр. 6  - 12 специално унгарско издание глава 16 том 01 стр. 6  - 12 специално литвийско издание глава 16 том 01 стр. 6  - 12 LV.ES глава 16 том 01 стр. 6  - 12 MT.ES глава 16 том 01 стр. 6  - 12 PL.ES глава 16 том 01 стр. 6  - 12 SK.ES глава 16 том 01 стр. 6  - 12 специално словенско издание глава 16 том 01 стр. 6  - 12

		19920331Решение на Съветаот 31 март 1992 годинав областта на сигурността на информационните системи(92/242/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 235 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че мисията на Общността е, чрез установяването на общ пазар и чрез постепенното сближаване на икономическите политики на държавите-членки, да се стимулира хармонично развитие на икономическите дейности в цялата Общност, непрекъснато и равномерно разширяване, увеличаване на стабилността, ускорено повишаване на стандарта на живот и по-тесни връзки между държавите-членки;като има предвид, че информацията съхранявана, обработвана и предавана с помощта на електронни средства придобива все по-голямо значение в икономическата и социалната дейност;като има предвид, че въвеждането на ефективни глобални съобщения и на разширяващото се използване на електронната обработка на информацията постави по-силно ударението върху необходимостта от подходяща защита;като има предвид, че в своите дебати и резолюции Европейският парламент на няколко пъти подчерта значението на сигурността на информационните системи;като има предвид, че Икономическият и социален комитет подчерта необходимостта да се разглеждат въпросите, свързани със сигурността на информационните системи във видовете дейности на Общността, особено с оглед на въздействието на завършването на вътрешния пазар;като има предвид, че действията на национално, международно равнище и на равнище на Общността осигуряват една добра основа;като има предвид, че има тясна връзка между далекосъобщенията, информационните технологии, стандартизацията, пазара на информацията и политиките на изследователската и технологичната развойна дейност (ТРД), както и с вече предприетата от Общността работа в тази област;като има предвид, че е подходящо да се съгласуват усилията, като се използват за основа съществуващите на национално и международно ниво разработки и като се насърчава сътрудничеството между главните заинтересувани страни; като има предвид, че поради това е подходящо да се направят стъпки в рамките на един съгласуван план за действие;като има предвид, че сложността на сигурността на информационните системи изисква създаването на стратегии, даващи възможност информацията да се разпространява свободно в рамките на единния пазар, като същевременно бъде гарантирана сигурността на използването на информационните системи в цялата Общност;като има предвид, че отговорност на всяка държава-членка е да се съобразява с ограниченията, наложени от сигурността и обществения ред;като има предвид, че отговорностите на държавите-членки в тази област предполагат един съгласуван подход, основан на тясно сътрудничество с висши държавни служители на държавите-членки;като има предвид, че следва да се предвиди план за действие за първоначален период от двадесет и четири месеца и създаването на комитет на висшите държавни служители, с дългосрочен мандат, които да съветват Комисията относно действията в областта на сигурността на информационните системи;като има предвид, че сума в размер на 12 милиона ECU се счита за необходима за осъществяването на действието за първоначален период от двадесет и четири месеца; като има предвид, че за 1992 година, в рамките на актуалните финансови прогнози, сумата, която се смята за необходима е 2 милиона ECU;като има предвид, че сумите, които трябва да се вложат с оглед финансирането на програмата за периода след бюджетната 1992 година ще образува част от съществуващата финансова рамка на Общността,РЕШИ:Член 1С настоящото решение се приема действие в областта на сигурността на информационните системи. То включва:- развитието на глобални стратегии за гарантиране на сигурността на информационните системи (план за действие) за първоначален период от двадесет и четири месеца,и- създаването на група от висши държавни служители, на които е предоставен дългосрочен мандат, по-долу наричана "комитет", с цел да съветва Комисията относно действията, които трябва да бъдат предприемани в областта на сигурността на информационните системи.Член 21. Комисията се консултира редовно с комитета по въпросите, имащи връзка със сигурността на информационните системи за различните дейности, осъществявани от Общността, по-специално за определянето на работни стратегии и програми.2. Както е посочено в приложението, планът за действие включва подготвителната работа, отнасящи се до следните теми:I. развитие на стратегическа рамка за сигурността на информационните системи;II. определяне на нуждите на потребителите и на доставчиците на услуги в областта на сигурността на информационните системи;III. изготвяне на решения за някои краткосрочни и средносрочни нужди на потребителите, на доставчиците и на доставчиците на услуги;IV. разработване на спецификации, стандартизация, оценка и сертифициране относно сигурността на информационните системи;V. технологично и оперативно развитие в областта на сигурността на информационните системи;VI. реализиране на сигурността на информационните системи.Член 31. Размерът на финансирането от страна на Общността, оценено като необходимо за осъществяване на дейността е 12 милиона ECU за първоначалния период, от които 2 милиона ECU за 1992 година, в рамките на финансовата перспектива за периода 1988—1992 г.За следващия период на прилагане на програмата сумата ще трябва да се включи в действащата финансова рамка на Общността.2. Бюджетният орган определя наличните финансови средства за всяка финансова година, като се съобразява с принципите на доброто управление, посочени в член 2 от Финансовия правилник, приложим по отношение на общия бюджет на Европейските общности.Член 4Група от независими експерти осъществява, за нуждите на Комисията, оценка на постигнатия напредък през първоначалния период. Докладът на тази група, придружен от евентуалните забележки на Комисията се представя на Европейския парламент и на Съвета.Член 51. Комисията отговаря за въвеждането на плана за действие. Тя се подпомага от Консултативен комитет, съставен от представители на държавите-членки и председателстван от представителя на Комисията.2. Планът за действие се привежда в изпълнение в съответствие с целите, определени в член 2 и той се актуализира, когато това е необходимо. Той излага подробно целите и видовете дейности, които трябва да се предприемат, както и свързаните с това финансови договорености. Комисията отправя покана за участие с предложения въз основа на плана за действие.3. Планът за действие се изпълнява в тясно сътрудничество с действащите лица в този сектор. Той отчита, развива и допълва дейностите по стандартизацията, които се извършват в момента на европейско и международно равнище в тази област.Член 61. Процедурата, предвидена в член 7 се прилага по отношение на:- мерките, свързани с политиката на Общността в областта на сигурността на информационните системи.2. Процедурата, предвидена в член 8 се прилага:- при изработването и актуализирането на плана за действие, посочен в член 5,- по отношение на съдържанието на поканите за участие с предложения, на оценяването на предложенията и по отношение на разглеждания размер на участието на Общността в мерките, когато то надхвърля 200000 ECU,- по отношение на сътрудничеството на организации извън Общността, във всяка дейност, извършвана по силата на настоящото решение,- по отношение на реда за разпространение, защита и оценяване на резултатите от взетите мерки,- по отношение на мерките, които трябва да бъдат взети, за да се оцени дейността.3. Когато размерът на участието на Общността в осъществяването на мерките е по-нисък или равен на 200000 ECU, Комисията се консултира комитета за мерките, които трябва да бъдат взети и съобщава за резултата от своята оценка.Член 7Представителят на Комисията представя на комитета проект за мерките, които трябва да бъдат взети. Комитетът излиза със становище по този проект в срок, който председателят може да определи в зависимост от спешността на разглеждания въпрос, когато това е необходимо, като пристъпи към гласуване.Становището се отразява в протокола; освен това, всяка държава-членка има право да иска нейното становище да бъде вписано в протокола.Комисията се съобразява възможно най-много със становището, дадено от комитета. Тя информира комитета за начина, по който тя се е съобразила с това становище.Член 8Представителят на Комисията представя на комитета проект за мерките, които трябва да бъдат взети. Комитетът излиза със становище по този проект в срок, който председателят може да определи в зависимост от спешността на разглеждания въпрос. Становището се приема с мнозинството, предвидено в член 148, параграф 2 от Договора, за взимане на решенията, които Съветът е призван да взема по предложение на Комисията. При гласуванията в комитета, гласовете на представителите на държавите-членки се претеглят по начина, определен в посочения по-горе член. Председателят не гласува.Комисията приема предвидените мерки, когато те съответстват на становището на комитета.Когато предвидените мерки не съответстват на становището на комитета, или при липса на становище, Комисията представя незабавно на Съвета предложение относно мерките, които трябва да се вземат. Съветът взима решение с квалифицирано мнозинство.Ако при изтичането на срок от три месеца, считано от датата на сезиране на Съвета, той не се е произнесъл, предложените мерки се приемат от Комисията, освен в случая когато Съветът се е произнесъл с обикновено мнозинство срещу цитираните мерки.Съставено в Брюксел на 31 март 1992 година.За СъветаПредседателVitor Martins[1] ОВ С 277, 5.11.1990 г., стр. 18.[2] ОВ С 94, 13.3.1992 г.[3] ОВ С 159, 17.6.1991 г., стр. 38.--------------------------------------------------19920331ПРИЛОЖЕНИЕРезюме на насоките на действиеНАСОКИ ЗА ПЛАН ЗА ДЕЙСТВИЕ В ОБЛАСТТА НА СИУРНОСТТА НА ИНФОРМАЦИОННИТЕ СИСТЕМИВЪВЕДЕНИЕПланът за действие има за цел да развие глобалните стратегии, целящи да доставят на потребителите и на създателите на информация, съхранявана, обработвана или предавана в електронен вид с подходяща защита на информационните системи срещу случайните или целенасочени заплахи.Планът за действие взима предвид и допълва дейностите по стандартизацията, осъществявани в момента в тази област на световно равнище.Той включва следните насоки на дейност:- развитието на една стратегическа рамка за сигурността на информационните системи,- установяване на нуждите на потребителите и на доставчиците на услуги в областта на сигурността на информационните системи,- изработване на решения за някои краткосрочни и средносрочни потребности на потребителите, на доставчиците и на доставчиците на услуги,- изработване на спецификации, стандартизация, оценяване и сертифициране относно сигурността на информационните системи,- технологични и оперативни разработки в областта на сигурността на информационните системи,- осъществяване на сигурността на информационните системи.Планът за действие се осъществява от Комисията, в тясно сътрудничество със свързаните дейности в държавите-членки и във връзка с изследователските и развойните дейности на Общността в тази област.1. Насока на действие I — развитие на стратегическа рамка за сигурността на информационните системи1. 1. ПроблемътСигурността на информационните системи е призната като качество, необходимо навсякъде в модерното общество. Електронните информационни услуги изискват сигурни далекосъобщителни инфраструктури, защитен хардуер и софтуер, както и сигурни условия за използване и управление. Трябва да се изработи глобална стратегия, отчитаща всички аспекти на сигурността на информационните системи, като се избягва всякакъв фрагментарен подход. Всяка стратегия за сигурността на електронно обработваната информация трябва да отразява желанието на всяко общество да действа ефективно, като същевременно се предпазва в един бързопроменящ се свят.1. 2. ЦелтаТрябва да бъде създадена стратегическа рамка, за да се съгласуват социалните, икономическите и политическите цели с техническите, оперативни и правни решения на Общността в международен контекст. Участващите в тази сфера са тези, които като работят заедно за развитието на общо виждане и на договорена стратегическа рамка, трябва да постигнат деликатно равновесие между различните грижи, цели и ограничения. Става въпрос за едно предварително действие, което да примири интересите и потребностите, както в областта на воденето на дадена политика, така и на промишленото развитие.1. 3. Статут и тенденцииСитуацията се характеризира с нарастващо осъзнаване на необходимостта да се предприемат действия. Независимо от това, при липсата на инициатива за съгласуване на усилията, е много възможно усилията, разпръснати в разнообразни сектори, да доведат до фактически противоречива ситуация, като създават постепенно все повече сериозни правни, социални и икономически проблеми.1. 4. Изисквания, възможности и приоритетиЕдна такава рамка би трябвало да има за предмет и да изследва анализа и управлението на риска в областта на уязвимостта на информационните системи и свързаните с тях услуги, хармонизирането на законовите и подзаконовите разпоредби относно злоупотребата с компютри/далекосъобщения, административните инфраструктури, включително политиката на сигурността и как тя може да бъде ефективно осъществена посредством различни видове дейности) дисциплини, социалните проблеми и тези за защита на личния живот (например прилагане на системи за идентифициране, за установяване на самоличност, за недопускане на отхвърляне и, евентуално, за даване на разрешение в една демократична среда).Трябва да бъдат дадени ясни насоки, за да бъдат създадени физически и логически конструкции за разпространение на сигурни информационни услуги, стандарти, ръководни насоки и определения за продуктите и услугите с гарантирана сигурност, пилотни проекти и прототипи, за да бъде гарантирана жизнеспособността на различните административни структури, както и конструкции и норми отнасящи се до нуждите на специфични сектори.Трябва да бъде насърчавано осъзнаването на проблемите на сигурността, по такъв начин, че да бъдат подтикнати потребителите да демонстрират повишена загриженост за сигурността в областта на информационните технологии (ИТ).2. Насока на действие II — установяване на изискванията за потребителите и доставчиците на услуги в областта на сигурността на информационните системи2. 1. ПроблемътСигурността на информационните системи е вътрешно присъщото условие на цялостта и на надеждността на търговските приложения, на интелектуалната собственост и на поверителността. Това поставя проблема за деликатното равновесие и понякога за избора между, от една страна, ангажимента към свободната търговия и, от друга страна, защитата на личната сфера и на интелектуалната собственост. Тези избор и компромиси трябва да бъдат направени на основата на общата преценка на изискванията и на въздействието на възприетите варианти в областта на сигурността на информационните системи, за да се отговори на тези потребности.Изискванията за потребителите обхващат функции по сигурността на информационните системи, свързани с технологичните, оперативните и административните аспекти. Ето защо системна изследователска дейност на изискванията във връзка със сигурността на информационните системи формира съществена част от изработването на подходящи и ефикасни мерки.2. 2. ЦелУстановяване естеството и характеристиките на изискванията на потребителите и на доставчиците на услуги и тяхното отношение към мерките в областта на сигурността на информационните системи.2. 3. Статут и тенденцииДо момента не са били положени никакви съгласувани усилия за определяне на бързо развиващите и променящи се потребности на главните действащи лица в сферата на сигурността на информационните системи. Някои държави-членки и Общността са установили необходимостта от хармонизиране на националните действия (особено на "критериите за оценяване на сигурността на ИТ"). От най-голямо значение са еднаквите критерии и правила за взаимното признаване на сертификатите от оценяването.2. 4. Изисквания, възможности и приоритетиЗа да бъдат разглеждани оправданите потребности на действащите лица в сектора по съгласуван и прозрачен начин, се счита за необходимо да се изработи утвърдена класификация на потребностите на потребителите и на тяхната връзка с осъществяването на сигурността на информационните системи.Важно е също така да се установят изискванията в областта на законовите, подзаконови разпоредби и кодексите за поведение в светлината на една оценка на тенденциите относно характерните особености и технологията на услугите, за да се определят други стратегии, даващи възможност да се постигнат целите посредством административни, служебни, оперативни и технически разпоредби и да се оцени ефективността и достъпността и цената на различните решения и на резервните стратегии в областта на сигурността на информационните системи за потребителите, доставчиците на услуги и операторите.3. Насока на действие III — изготвяне на решения за някои краткосрочни и средносрочни потребности на потребителите, на доставчиците и на доставчиците на услуги3. 1. ПроблемътДнес е възможно компютрите да се защитават от неразрешения достъп от външния свят посредством мерки за "изолиране", т. е. чрез прилагане на традиционни, в организационен и физически аспект, мерки. Това се отнася и за електронните съобщения в рамките на една затворена група потребители, действащи в една затворена мрежа. Положението е съвсем различно, когато информацията се споделя от различни групи потребители или се обменя чрез обществена или общодостъпна мрежа. Технологията, терминалите и услугите от една страна, и свързаните стандарти и процедури, от друга страна, обикновено не са в състояние, в такива случаи, да гарантират сигурност на информационните системи на подобно ниво.3. 2. ЦелЦелта трябва да бъде да се дадат, в кратки срокове, решения, които могат да отговорят на най-непосредствените потребности на потребителите, на доставчиците на услуги и на производителите. Това предполага използването на общи критерии за оценяване на сигурността на ИТ. Тези критерии трябва да бъдат създадени така че да бъдат отворени за бъдещите изисквания и решения.3. 3. Статут и тенденцииНякои групи потребители са създали, за тяхно собствено ползване, техники и процедури, отговарящи специално на целите на разпознаването, цялостта и неотхвърлянето. Обикновено се използват магнитни карти или карти с памет. Някои използват шифровъчни техники с различна сложност. Често това налага определянето на специални "инстанции" за групите потребители. Трудно е обаче да се масовизарат тези техники и методи, за да се отговори на потребностите в една достъпна среда.ISO работи върху системата на сигурност на информационните системи ОSI (ISO DIS 7498-2), както и CCITT в контекста на Х400. Възможно е също да се вмъкнат сегменти за сигурност в съобщенията. Разпознаването, цялостта и неотхвърлянето се разглеждат като част от съобщенията (EDIFACT), както и от Х400 MHS.В настоящия момент, правната рамка на EDI (Electronic Data Interchange) е все още на ниво обмисляне. Международната търговска камара публикува единни правила за поведение за размяната на търговски сведения през далекосъобщителните мрежи.Няколко държави (например Германия, Франция, Обединеното кралство и Съединените американски щати) са създали или изработват критерии за оценяване надеждността на информационните технологии и на далекосъобщителните продукти и системи и на съответните процедури, за да се пристъпи към оценяването. Тези критерии са били съгласувани с националните производители и те ще доведат до увеличаване броя на надеждните изделия и системи, като се започне от простите продукти. Създаването на национални организации, натоварени с провеждането на оценяване и с предоставянето на сертификати, ще бъде в подкрепа на тази тенденция.По голямата част от потребителите смятат, че разпоредбите в областта на поверителността имат по-малко значение. Възможно е все пак ситуацията да се промени в бъдеще, поради все по-широкото разпространение на съвременни съобщителни услуги и особено на мобилните услуги.3. 4. Изисквания, възможности и приоритетиОт основно значение е да се развиват веднага щом бъде възможно, процедурите, стандартите, продуктите и инструментите, годни да гарантират сигурността на информационните системи като такива (компютри, периферия) и на публичните съобщителни мрежи. Висок приоритет би трябвало да бъде отдаден на разпознаването, цялостта и неотхвърлянето. Би следвало да се разработят пилотни проекти за да се установи годността на предлаганите разрешения. Решенията за някои приоритетни потребности в областта на EDI се търсят в рамките на програмата TEDIS и се координират в по-широкия контекст на настоящия план за действие.4. Насока на действие IV — изработване на спецификации, стандартизация, оценяване и сертифициране във връзка със сигурността на информационните системи4. 1. ПроблемътИзискванията в областта на сигурността на информационните системи са широко разпространени и поради това съществуването на общи спецификации и стандарти е решаващо. Липсата на утвърдени стандарти и спецификации за сигурността на информационните технологии би могла да представлява голяма пречка за напредъка на процесите и услугите, основани на информацията, навсякъде в икономиката и в обществото. Трябва също да се вземат мерки за ускоряването на изготвянето и използването на технология и на стандарти в няколко области, свързани с комуникациите и с компютърните мрежи, които са от основно значение за потребителите, за промишлеността и за администрацията.4. 2. ЦелНеобходими са усилия, за да се предоставят средства за поддържане и осъществяване на специфични функции по сигурността в общите области на OSI, на ONP, на ISBN/IBC и на управлението на мрежите. Техниките и подходите в областта на проверяването, включително и сертифицирането, които водят до взаимно признаване, са свързани, по своята вътрешна същност, със стандартизацията и със спецификацията. Винаги когато това е възможно, трябва да се подкрепят решения, приети на международно равнище. Би трябвало също да се насърчава развитието и използването на информационни системи, снабдени със защитни функции.4. 3. Статут и тенденцииСъединените американски щати, по-специално, са предприели основни инициативи, за да бъде разгледан въпросът за сигурността на информационните системи. В Европа, този проблем се разглежда в контекста на ИT и стандартизацията на далекосъобщенията в рамките на ETSI и на CEN/CЕNELEC, при подготовка на работата на CCITT и на ISO в тази област.Поради нарастващата загриженост, работата в Съединените американски щати се интензифицира бързо и както продавачите, така и доставчиците на услуги увеличават усилията си в тази област. В Европа, Франция, Германия и Обединеното кралство, започнаха независимо една от друга сходни дейности, но общо усилие, отговарящо на това на Съединените американски щати, се развива бавно.4. 4. Изисквания, възможности и приоритетиВ областта на сигурността на информационните системи нормативната уредба, оперативните, административните и техническите аспекти, са по същество много тясно свързани. Правните разпоредби трябва да бъдат отразени в стандартите и разпоредбите в областта на сигурността на информационните системи следва да бъдат съобразени със стандартите и разпоредбите по начин, подлежащ на проверка. В няколко аспекта разпоредбите трябва да съдържат спецификации, надхвърлящи традиционния обхват на стандартизацията, т.е. включващи кодекси за поведение. Изисквания по отношение на стандартите и кодексите за поведение съществуват във всички сектори на сигурността на информационните системи и трябва да се разграничат изискванията за защита, отговарящи на целите в областта на сигурността и някои от техническите изисквания, които могат да бъдат поверени на компетентните европейски органи по стандартизация (CEN/CENELEC/ETSI).Спецификациите и стандартите трябва да обхващат материята на услугите по сигурността на информационните системи (проверка самоличността на лицата и на предприятията, протоколи за не-отхвърляне, правно валидно електронно доказателство, контрол за разпознаване), техните съобщителни услуги (защита на личния живот от гледна точка на разпространението на образ, на глас и на данни, защита на базите с изображения и с данни, сигурност на свързаните услуги), тяхното управление на комуникациите и на сигурността (система на публични/частни ключове за функционирането на откритите мрежи, за защита на управлението на мрежите, защитата на доставчиците на услуги) и тяхното сертифициране (критерии и нива на осигуряване, процедури на осигуряването на сигурността на информационните системи).5. Насока за действие V — технологично и оперативно развитие в областта на сигурността на информационните системи5. 1. ПроблемътСистемна изследователска и развойна технологична дейност, даваща възможност да се намерят икономически пригодни и оперативно задоволителни отговори на една серия от настоящи и бъдещи изисквания в областта на сигурността на информационните системи е необходимо условие за развитието на пазара на услугите и за конкурентноспособността на европейската икономика в нейната цялост.Всяко технологично развитие в областта на сигурността на информационните системи ще трябва да отразява едновременно сигурността в областта на информатиката и сигурността на съобщенията, доколкото повечето от сегашните системи са разпространени системи, достъпът до които се осъществява чрез съобщителни услуги.5. 2. ЦелСистемна изследователска и развойна технологична дейност, даваща възможност да се намерят икономически пригодни и оперативно задоволителни отговори на една серия от настоящи и бъдещи изисквания в областта на сигурността на информационните системи.5. 3. Изисквания, възможности и приоритетиРазработките в областта на сигурността на информационните системи би трябвало да са насочени към стратегиите на развитието и на реализацията, към технологиите, както и към интеграцията и проверяването.Стратегическата изследователска и насочена към технологично развитие дейност трябва да включва изучаването на концептуални модели на сигурни системи (сигурни от гледна точка на неразрешени изменения и на отказ на услуга), на модели на функционални изисквания, на модели на риска и на структури за сигурността.Изследователската и развойна технологична дейност би трябвало да включва разпознаването на потребителя и на съобщението (например благодарение на анализа на гласа и на електронните подписи), техническите интерфейси и протоколите за шифроване, механизмите за контрол на достъпа и методите за прилагане, за постигане на доказуемо сигурни системи.Проверката и валидирането на сигурността на техническата система и нейната приложимост биха били разгледани посредством проекти за интеграция и за проверка.Освен консолидирането и развитието на технологията на сигурността, определен брой поддържащи мерки са необходими в областта на създаването, поддръжката и съгласуваното прилагане на стандартите, както и на валидирането и сертифицирането на изделията на ИT що се отнася до техните качества в областта на сигурността, включително валидирането и сертифицирането на методите на проектиране и прилагане на системите.Третата рамкова програма на Общността за изследователска и технологична развойна дейност би могла да се използва за подпомагане на проекти за сътрудничество на предконкурентно и преднормативно ниво.6. Насока за действие VI — осъществяване на сигурността на информационните системи6. 1. ПроблемътВ зависимост от конкретното естество на елементите за сигурността на информационните системи, ще трябва да се интегрират функциите, необходими в различни точки на информационната система, като се започне от терминалите/компютрите, услугите, управлението на мрежите и се стигне до шифровъчните устройства, до картите с памет, до публичните и частните ключове и т. н. Някои от тези функции вероятно ще бъдат включени в хардуера или софтуера, доставяни от продавачите, докато други могат или да бъдат част от разпределените системи (например управление на мрежи), или да бъдат притежание на индивидуални потребители (например карти с памет), или да бъдат доставяни от една специализирана институция (например публични и частни ключове).По-голямата част от продуктите и услугите за сигурността вероятно може да бъдат доставяни от продавачи, доставчици на услуги или оператори. За някои специфични функции, като например доставката на публични/частни ключове, разрешението за одит е възможно да бъде необходимо да се определят и да се упълномощят подходящи организации.Същото се отнася и за сертифицирането, оценката и проверяването на качеството на услугата, които са функции, които трябва да бъдат поверени на независими от интересите на продавачите, доставчиците на услуги или на операторите структури. Такива структури биха могли да бъдат или частни, или държавни, или упълномощени от държавата да изпълняват делегираните им функции.6. 2. ЦелПо начин, който да улесни хармоничното реализиране на сигурността на информационните системи в Общността с оглед предпазване на обществото и на търговските интереси, ще бъде необходимо да се възприеме съгласуван подход в областта на реализиране на сигурността на информационните системи. Когато на независими организации бъде възложен мандат, техните функции и условията за функционирането им ще трябва да бъдат определени и приети и, ако е необходимо вписани в съответствие с нормативната рамка. Целта ще бъде да се достигне, като предварително условие на взаимното признаване, до ясно определено разпределяне на отговорностите, договорено между различните участници на ниво на Общността.6. 3. Положение и тенденцииКъм момента, реализирането на сигурността на информационните системи е добре организирано само за отделни области и отговаря само на техните специфични потребности. Организацията на европейско ниво най-често е неформална и взаимното признаване на проверяването и на сертифицирането не се осъществява извън някои затворени групи. Поради нарастващото значение на сигурността на информационните системи, става спешно да се определи един съгласуван подход в тази област в Европа и на международно равнище.6. 4. Изисквания, възможности и приоритетиПоради броя на различните заинтересовани участници и тесните връзки с въпросите на законовата и подзаконова уредба, особено е важно да се постигне предварителна договореност относно принципите, които би трябвало да ръководят осъществяването на сигурността на информационните системи.При определянето на едно последователно отношение в тази област, ще трябва да се разгледат аспектите на идентифицирането и на спецификацията на функциите, изискващи, поради самото тяхно естество, намесата на независими организации (или на организации, работещи съвместно). Това би могло да обхване такива функции като администрирането на система от публични/частни ключове.Освен това, изисква се да се определят и да се уточнят на ранен етап функциите, които трябва, в обществен интерес да бъдат поверени на независими организации (или на организации, работещи съвместно). Тези функции биха могли например да включват одита, гарантирането на качеството, проверяването, сертифицирането и сходни функции.--------------------------------------------------